Fototranzistor

Fototranzistor je druh polovodičového fotodetektora, konštrukciou zhodný s bežným bipolárnym tranzistorom. Využíva rovnako ako fotodióda vnútorný fotoelektrický jav, vďaka ktorému sa generujú nosiče náboja pri osvetlení. Podstatná je generácia nosičov náboja v báze tranzistora, vďaka čomu nastáva zosilňovací jav rovnako ako u bežného použitia tranzistora. Vďaka tomuto je citlivosť fototranzistora pri rovnakej ploche väčšia ako u fotodiódy, avšak iné parametre (najmä rýchlosť, ale aj šumové parametre) sú horšie.

Jediné praktické použitie majú fototranzistory dnes v optočlenoch.

 Pozri aj 
 Fotoelektrický jav
 Fotodióda
 Fotorezistor
 Tranzistor

Kategória:Tranzistory
Kategória:Elektrické súčiastky
Kategória:Optoelektronika
Kategória:Senzory